**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 57. Статута Општине Гаџин Хан ( “Службени лист града Ниша” број 63/2008, 31/2011, 46/2011 и 36/2013), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008), члана 20. Пословника Општинског већа општине Гаџин Хан (“Службени лист града Ниша” број 93/2004) на својој 99. (деведесетдеветој) седници, одржаној дана 23. новембра 2018. године, **УТВРЂУЈЕ**

**ПРЕДЛОГ**

**ОДЛУКЕ О ИЗРАДИ СТРАТЕГИЈЕ РАЗВОЈА СПОРТА У ОПШТИНИ ГАЏИН ХАН**

**УТВРЂУЈЕ СЕ** предлог Одлуке o изради Стратегије развоја спорта у општини Гаџин Хан, те исту доставити Скупштини општине Гаџин Хан на усвајање.

**ОПШТИНСКО ВЕЋЕ ОПШТИНЕ ГАЏИН ХАН**

 број: 06-623/18-III-8

У Гаџином Хану, 23. новембра 2018. године ПРЕДСЕДНИК

 Саша Ђорђевић

            На основу члана 11. и члана 32. Закона о локалној самоуправи („Службени гласник Републике Србије“, број 129/07, 83/14 - др. закон, 101/16 – др. закон и 47/2018) и члана 39. Статута општине Гаџин Хан („Службени лист града Ниша“, број 63/08,31/11,46/12 и 36/13),

 Скупштина општине Гаџин Хан, на седници одржаној 30. новембра 2018. године, донела је

ОДЛУКУ

О ИЗРАДИ СТРАТЕГИЈЕ РАЗВОЈА СПОРТА

У ОПШТИНИ ГАЏИН ХАН

Члан 1.

Приступа се изради Стратегије развоја спорта у општини Гаџин Хан.

Члан 2.

Циљ израде Стратегије развоја спорта у општини Гаџин Хан је:

-обезбедити да сви грађани имају могућност да се баве спортом , кроз пружање одговарајућих услова и програма свих врста и обезбеђивање одговарајућег стручног кадра;

-осигурати темељ система спорта: спорт у школама и сви видови укључења деце у спортске активност;

-обезбедити планирање, изградње и реконструкције потребних спортских објеката и

-подржати и подстаћи бављење спортом на најјвишем нивоу, уз постизање врхунских спортских резултата на највећим међународним спортским такмичењима

Члан 3.

Носилац израде имплементације Стратегије развоја спорта у општини Гаџин Хан биће одређен од стране Општинске управе општине Гаџин Хан.

Члан 4.

Ова Одлука ступа на снагу осмог дана од дана објављивања у „Службеном листу града Ниша“.

Број:06-66-211/18-II

У Гаџином Хану, дана 30.новембра 2018.године.

СКУПШТИНА ОПШТИНЕ ГАЏИН ХАН

 ПРЕДСЕДНИК

 Марија Цветковић